דורון בר

דורון בָּר (נולד ב-6 ביולי 1965) הוא גאוגרף היסטורי ישראלי, כיהן כנשיא מכון שכטר למדעי היהדות. מחקריו של בר בוחנים את הגאוגרפיה ההיסטורית של ארץ ישראל בשלהי העת העתיקה, וכן את ההתפתחות של המקומות הקדושים ותופעת העלייה לרגל החל מהעת העתיקה ועד למאות ה-19 וה-20.

 ביוגרפיה 
נולד כדור שביעי בירושלים. בעל תואר דוקטור מן האוניברסיטה העברית בירושלים (2002). עבודת הדוקטורט שלו, בהנחיית ריכב רובין עסקה בשינויים באוכלוסייה הכפרית בארץ ישראל ובתיפרוסתה מלאחר מרד בר כוכבא ועד לכיבוש הערבי. את לימודי הפוסט דוקטורט ערך באוניברסיטת מרילנד. במהלך לימודיו זכה במספר פרסים ומלגות, בהן פרס רחל ינאית בן-צבי (1999), פרס פרנסיס גונטר (1998, 1997), מענק מחקר ממרכז שיין עבור חקר התפתחות מפת המקומות הקדושים היהודים בשנים 1948–1977 באזור הגליל, מלגות ומענקי מחקר מן האוניברסיטה העברית והמרכז ללימודים מתקדמים ביהדות של אוניברסיטת פנסילבניה ופרס קקסט של מכון שכטר, המוענק פעם בשנתיים לחבר סגל פנימי עבור מצוינות במחקר (ב-2013).

מאז שנת 2000 הוא חבר סגל קבוע במסלול לימודי ארץ ישראל, תרבות ומרחב במכון שכטר למדעי היהדות. בשנת 2009 מונה למרצה בכיר וכיועץ אקדמי ללימודי ארץ ישראל, בשנת 2012 מונה לדיקן המכון, ובשנת 2015 מונה לפרופסור חבר במכון ולנשיאו. כמו כן לימד בר בחוג לגאוגרפיה באוניברסיטה העברית (2013-2004), באקדמיה לאמנות בצלאל (בתוכנית לתואר שני בעיצוב עירוני, 2013-2000), באוניברסיטה הפתוחה, בבית ברל ועוד.

 מבחר מפרסומיו 
 ספריו 
 לקדש ארץ: התפתחות המקומות הקדושים היהודיים במדינת ישראל, 1968-1948, יד יצחק בן-צבי, 2007
 "ומלאו את הארץ": התיישבות בארץ ישראל בתקופה הרומית המאוחרת והביזנטית 135–640 לסה"נ, יד יצחק בן-צבי, תשס"ח
 אידאולוגיה ונוף סמלי - קבורתם בשנית של אנשי שם יהודיים באדמת ארץ ישראל 1967-1904, הוצאת ספרים ע"ש מאגנס, תשע"ה
 the challenge of shaping a Holocaust remembrance site, 1942–1976, (De Gruyter, 2021)
משני צידי החומה – הישראליזציה של העיר העתיקה של ירושלים (1987-1967), רסלינג 2026
 ספרים בעריכתו 
 קובי כהן-הטב, אסף זלצר, דורון בר (עורכים), עיר בראי מחקרה: מחקרים בגאוגרפיה היסטורית יישובית של ירושלים, הוצאת מאגנס, 2011
 D. Bar and E. Meron (eds.), Planning and Conserving Jerusalem: The Challenge of an Ancient City 1973-2003, Jerusalem: Yad Yizhak Ben Zvi, 2009

 מבחר ממאמריו 


 (גרסה טקסטואלית באתר סנונית)


 "המקומות הקדושים במדינת ישראל - 1948–1967", דרך אגדה: ביטאון המרכז להוראת האגדה, מכללת אפרתה, 9: 17-24, 2006.
"מקומות קדושים יהודיים ואתרי עלייה לרגל במערב ירושלים, 1948-1967", ארץ ישראל: מחקרים בידיעת הארץ ועתיקותיה, 28: 331-338, 2007.
 המקומות הקדושים ליהודים במדינת ישראל: בין מסורת לחידוש, זמנים 110, אביב 2010
 "לאן נפנה ביום השואה?": "יער הקדושים" וההתלבטות בשאלת הנצחת זכר השואה, קתדרה 140 (תשע"א), 103–130
"כנסיות בירושלים ובשאר ערי ארץ ישראל בשלהי העת העתיקה", עיר בראי מחקרה, מכון שכטר למדעי היהדות ומאגנס, האוניברסיטה העברית, 1-24, 2011.
 "קדוש לרגע - "מערת האריה" בממילא", עת-מול 231, נובמבר 2013 עמ' 23–26
 בית שערים: אתר ארכאולוגי וגן לאומי או מקום קדוש?, ארכיון 17, האיגוד הישראלי לארכיונאות ולמידע 2013, עמ' 41–47
 "פנתיאון האומה בהר המנוחות", עת-מול 228, יד יצחק בן-צבי, אייר תשע"ג
 "בין קדושה מוסלמית ליהודית: ראשית תהליך הייהוד של המקומות הקדושים המוסלמיים במדינת ישראל 1948-1967", ישראל 22: 133-158, 2014


 קישורים חיצוניים 

 קורות חיים ופרסומים בעברית, באתר מכון שכטר
 מינויים חדשים במכון שכטר, הודעה לעיתונות


קטגוריה:נשיאי מכללות בישראל
קטגוריה:גאוגרפים ישראלים
קטגוריה:היסטוריונים ישראלים
קטגוריה:חוקרי ארץ ישראל
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: גאוגרפיה
קטגוריה:סגל מכון שכטר למדעי היהדות
קטגוריה:ישראלים שנולדו ב-1965